
▼  ir  in  arte  medica  praestantissimus  dixit  (1)  i 
»quod  si  in  ullo  unquam  morbo  constet,  quid  prae" 
stet  methodus  bona,  quid  mala  noceat,  id  constat  in 
variolis.«  Si  historiam  hujus  morbi  a  prima  inva¬ 
sione  in  Europam,  quae  sub  finem  saeculi  sexti  p* 
Chr.  n.  accidit,  ad  nostra  usque  tempora  persequi¬ 
mur,  illa  sententia  quam  vera  sit,  abunde,  ut  mihi 
videtur,  intelligemus.  Duas  enim  variolis  medendi 
rationes  sibi  prorsus  oppositas  a  medicis  commenda¬ 
tas  esse  certiores  reddimur,  quarum  altera  pessima 
atque  infaustissima,  Deo  maximo  agamus  gratias, 
nunc  obsoleta,  altera  bona  atque  saluberrima  adhuc 
in  usu  est.  Prior  illa  a  Rhazes,  sub  finem  saeculi 


(1)  I)  e  H  a  e  n  ,  Theses  sistentes  felmuia  divisiones,  j>.  102» 

noni,  ut  videtur,  primo  Arabum  medico,  qui  variolas 
accuratius  descripsit,  temere  in  lucem  evocata  atque 
ab  imperitis  monachis  et  medicastris  diu  exercitata 
est,  posterior  haec  viris  egregiis,  praecipue  Syden- 
hamo,  originem  debet.  Quamdiu  prava  illa  in  usu 
erat,  inter  magnam  morborum,  qui  genus  humanum 
infestant,  turbam,  nullus  sine  dubio  morbus  atrocior 
fuit,  nullus  voracior,  peste  ipsa  non  excepta,  quam 
variolarum  epidemiae.  Tunc  enim  pauci  tantum  ho¬ 
sti  huic  irruenti  sese  subripuerunt,  et  plerique  ab 
eo  correpti,  cum  infantes,  tum  aetate  provectiores, 
in  gravissimum  vitae  periculum  inciderunt  maximam- 
que  partem  occubuerunt  mortem.  Simulae  autem  al¬ 
tera  ac  melior  in  usum  venit,  saevities  variolarum 
subito  refraenata  est  mitiorque  earum  evasit  decur¬ 
sus,  ita  ut  multo  pauciores  e  medio  tollerentur.  Oui 
malae  illi  methodo  operam  navarunt,  sudoribus  noxiis 
exanthemata  extrudere  forasque  expellere  sibi  pro¬ 
posuerant;  qui  autem  meliori  usi  sunt  ac  nunc  utun¬ 
tur,  sagacius  inflammationem,  quae  nunquam  deest, 
frigore  diminuere  student. 

Sed  quomodo  illa  methodus  obsoleta  nocuerit, 
haec  usitata  prosit,  nonnullis  observationibus  et  exem¬ 
plis  ex  historia  allatis  demonstrare  nostrum  est. 

Priusquam  autem  adiianc  indagationem  animum 
advertamus,  pauca  quaedam  de  regionibus,  in  quibus 
variolae  sint  ortae,  praemittere  a  scopo  nostro  haud 
alienum  esse  videtur. 

1 

Plurimos  morbos  epidemicos  eosque  summopere 

4 

malignos  in  regionibus  tropicis  exordia  cepisse  eos¬ 
que  maxima  quidem  ex  parte  ab  illis  terris  ad  oc¬ 
cidentales  processisse,  jam  antiquissimis  temporibus 
notum  atque  observatum  fuisse,  ex  plurium  scripto¬ 
rum  libris,  qui  adhuc  supersunt,  clare  elucet.  Prae¬ 
terea  nunc  inter  omnes  constat,  morbos  quoscunque, 

^  \ 

quo  propius  ab  aequatore  oriantur,  propter  aerem 
exhalationibus  noxiis  repletum  eo  vehementius  sae¬ 
vire  eoque  brevioribus  redire  intervallis;  qui  quidem 
morbi,  procul  ab  aequatore  geniti,  multo  benigniores 
decurrunt  atque  post  longius  temporis  spatium  po¬ 
pulos  denuo  invadunt.  Pestem  e.  g.  tantum  in  Ae¬ 
gypto  et  terris  calidis  homines  maximo  cum  furore 
aggredi  ibique  velocius  redire,  in  terris  autem  bo- 
realibus,  quamquam  semper  teterrimam,  tamen  ad 
tantum  malignitatis  gradum  vel  nunquam  vel  ra¬ 
rissime  accessisse,  nisi  rebus  infaustissimis  intercon- 
currentibus,  quis  est,  qui  nesciat?  Imo  negari  non 
potest,  vel  morbos,  qui  in  Europa  tantum  singulares 

et  sporadici  occurrunt,  in  regionibus  tropicis  saepis¬ 
sime  indolem  epidemicam  adsciscere;  quod  quidem 
de  hydrophobia  in  India  occidentali  est  observatum. 
Secundum  alios  autem  autores  alii  morbi,  qui  apud  nos 
minime  vel  tantum  rarissime  contagiosi  fiunt,  illuc 
contagione  propagari  dicuntur,  id  quod  de  phthisi 
pulmonali  asseritur.  Pluribus  autem  observationibus 
fortasse  illustrari  poterit,  multos  morbos  contagiosos 
eo  in  loco,  quo  orti  sint,  plerumque  saevissima  prae¬ 
ditos  esse  indole.  Scarlatina  (1)  e.  g.  Vratislaviae 
MDCXXV.  orta  ibi  maxime  perniciosa  permultos  et 
infantes  et  adultos  e  medio  sustulit,  in  terris  austra¬ 
libus  rarissime  tantum  apparuit  5  si  autem  in  Euro¬ 
pam  australem  invasit,  semper  sporadicam  ac  mitis¬ 
simam  naturam  prae  se  tulit.  Quae  si  omnia  animo 
perpendimus,  nonne  ex  analogia  merito  conjicere  li¬ 
cebit,  variolas  quoque  in  patria  sua  multo  majori 
saevitia  populos  adgressuras  esse,  quam  in  Europa? 
Sed  mirandum  est,  hoc  in  morbo  rem  aliter  ac  vice 
versa  sese  habere  eumque  in  Europa  malignitatem 
obtinuisse  extremam  5  cujus  rei  causam  nec  in  consti¬ 
tutione  atmosphaerica,  neque  alia  in  conditione,  sed  in 


(1)  Hecker,  Geschichte  der  neueren  Heilkunde  p.  234  u.  39. 

solis  medicis  esse  collocandam,  ex  infra  dictis  elucebit. 

i  J 

Verba  igitur  de  II  aeni  i,  quamquam  valent  de  febri 
miliari,  tamen  ad  hunc  morbum  aptissime  referenda 
mihi  videntur:  »Est,  si  velis,  inquit,  malignitas,  sed 
talis,  quam  non  morbus,  non  natura,  sed  ars  produ¬ 
xit:  abfutura  prorsus,  si  ars  defuisset  producendi.« 

Sed  quomodo  sese  habent  variolae  in  India? 
Quem  decursum  tenent?  Qua  ratione  medendi  miti¬ 
gantur?  Talia  interrogantibus  haec  respondemus: 

John  Zephaniah  Hollwell,  Anglus,  cui  lin¬ 
guis  indicis  bene  imbuto  accuratissimas  recentissi- 
inasque  circa  variolas  in  India  grassantes  indagationes, 
petitas  ex  fontibus  ipsis  et  ex  Indorum  antiquitati- 

i 

bus,  debemus,  eas,  ni  semper,  tamen  solito  more  per 
spatium  septenorum  annorum  saevire  observavit  sem- 
perque  anni  tempestate  calidiori,  qua  in  Europa  quo¬ 
que  vehementissimae  esse  solent.  Tunc  quidem  con¬ 
cedendum  est,  eas  multis  rebus  perniciosis  faventibus, 
praecipue  ardore  furente,  sicut  omnes  alios  morbos, 
saepe  natura  maxime  maligna  praeditas  plurimos  ho- 

i  /  • 

mines  adoriri  eorum  que  magnam  partem  e  medio  tol- 

i  / 

Iere,  saepe  ex  discretis  in  confluentes  transire,  nec 

/ 

'  .  •> 


(1)  Hecker  1.  c.  p.  275.  127. 

raro  cum  aliis  morbis  tunc  grassantibus,  imprimis  cum 

i 

inflammationibus  typhosis,  periculosas  inire  complica¬ 
tiones.  Sed  ita  per  breve  tantummodo  tempus  sese 
habent.  JVain  brevi  postquam  apparuit  tempestas 
pluvialis,  lenior  fit  epidemi  a,  nisi  jam  prius,  ut  solet, 
finem  attigerit;  per  intervalla  autem  variolae,  quum 
nunquam  plane  deficiant,  multo  benigniores  ac  raro 
lethales  decurrere  solent.  Quibus  quasi  exacerbatio¬ 
nibus  exceptis,  multo  mitiori  indole  praeditae,  quam 
in  Europa,  grassantur  ac  nullum  paene  ex  iis  labo¬ 
rantem,  nisi  fortuito  alius  morbus  accesserit,  exstin¬ 
guunt;  id  quod  mirum  et  accuratiore  disquisitione  di¬ 
gnum  videtur.  Quaenam  sunt  causae,  quibus  hoc 
efficitur?  Haud  dubie  soli  curationi  simplici  ac  na¬ 
turali  per  sacerdotes  institutae  tribuenda  est  haec 
variolarum  benignitas.  Summum  remedium  ac  ge¬ 
nerale,  quod  illic  in  usum  vocatur,  est  frigus.  Sa- 
cerdotes  enim  imperant  aegroto,  quem  variolae  in¬ 
vaserunt,  ut  e  lectulo  surgat,  domum  relinquat,  sub  dio 
moretur  et  ab  omni  cibo  et  potu  sanguinem  excitante 

i  v  ' 

abstineat.  Maximi  autem  apud  eos  existimatum  sein- 
perque  imperatum  est,  ut  aeger  per  diem  pluries  in 
flumen  aut  immergatur,  aut  totum  corpus  aqua  frigida 
superfundatur.  Tali  modo  curatas  variolas  omnes 

cum  febri  leni,  nec  raro  sine  ullis  febris  signis,  de¬ 
currere  videmus. 

Eadem  methodo  variolas  curandi  Nigratos  in 
Africa  post  hominum  memoriam  usque  ad  nostrum 
saeculum  cum  successu  utuntur. 

Huc  accedit,  quod  apud  Indos  insitio  jam  ab  an¬ 
tiquissimis  temporibus  sancta  habita  semperque  feli¬ 
cissimo  cum  eventu  est  administrata.  Quamquam  hanc 
operationem  prophylacticam  medici  Europaei  saeculi 
praeteriti  laudarunt  atque  promulgare  studuerunt, 
tamen  eo  successu,  quo  Indi,  non  gavisi  sunt.  Id 
quod  Illustr.  Hecker  testante  sine  dubio  accidisse 
videtur  ea  de  causa,  quod  Europaei  ab  illorum  prae¬ 
scriptis  aptissimis  gravissimisque  imprudenter  reces¬ 
serant.  Insitio  enim  illic  hoc  modo  fit:  qui  variolas 
sibi  inseri  cupiunt,  per  quatuor  septimanas  ab  omnibus 
nutrimentis  calidis  abstineant  necesse  est,  a  quo  prae¬ 
cepto,  religionis  legibus  sancto,  ne  minimum  quidem 

I 

deflectere  licet.  Quo  praeparationis  tempore  elapso, 
sacerdotes  insitionem  exercent,  neque  lympha  recenti, 
neque  lympha  variolarum  naturalium,  etiamsi  mitissi¬ 
mum  tenuerint  decursum,  utentes  5  quae  quidem  ultima 
ratio  a  medicis  Europaeis  non  satis  pensitata  esse 
videtur.  Cum  insitio  ita  peracta  sit,  eandem,  quam 

antea,  rationem  vivendi  aegrotus  continuare  debet, 
ita  ut  aqua  frigida  et  ad  bibendum  et  ad  superfun- 
dendum  [diligenter  utatur.  Qua  curatione  efficitur, 
ut  vel  nemo,  vel  paucissimi  mortem  occumbant. 

Eadem  ratione  eodemque  cum  successu  apud 
Nigrates  in  Africa  insitio  jam  dudum  administratur. 

Sic  illi  populi  jam  longum  tempus  a.  Ch.  n.  sae¬ 
vitiem  variolarum  optima  simplicissimaque  methodo 
refrenarunt. 

Si  autem  ad  decursum  et  curationem  variolarum 
in  Europa  grassantium  animum  advertimus,  quanto¬ 
pere  discrepant,  quae  nobis  occurrunt,  phaenomena! 
Mos  erat  omnes  aegrotantes  a  principio  quorumcun¬ 
que  morborum  calidissimo  et  haud  renovato  aere  in¬ 
cludendi,  quo  venenum  ex  opinione  medicorum  et 
vulgi  per  sudores  a  corde  foras  pelleretur.  Reme¬ 
diis  a  lexipharmacis,  bezoardicis,  cardiacis,  aegri  cru¬ 
deliter  vexabantur.  Quis  est,  qui  non  intelligat,  tali 
modo  pessime  de  iis  actum  fuisse  eorumque  maximam 
partem  sola  medicastrorum  culpa  diem  supremum 
obiisse?  At  medici  non  modo  non  accusabantur,  ve¬ 
rum  potius  celebrabantur,  si  aegros  petechiis  ac  mi¬ 
liaribus  maculatos  morti  tradiderant  (1).  Tanti  a 


(1)  De  H  a  e  n  e ,  Theses. 

v 

vulgo  existimata  est  methodus  calidissima!  Internis 
autem  remediis  insaluberrimis  non  contenti  similia 
externa  medici  ad  illorum  efficaciam  augendam  ad¬ 
jungere  solebant,  inter  quae  primum  tenuerunt  locum 
neque  unquam  omissa  sunt  balnea  vaporosa,  calida, 
emplastra  irritantia,  cataplasmata  rubefacientia,  inun¬ 
ctiones  excitantes,  frictiones,  fonticuli,  setacea,  quae 
omnia  haec  eo  animo  sunt  adhibita,  ut  virus  e  cor¬ 
pore  extruderetur.  Quae  quidem  omnia  remedia,  nulla 
naturae  morbi  ratione  habita,  promiscue  et  impruden¬ 
ter  in  usum  vocabantur.  Quis  ergo  mirabitur  vario- 
las  pessime  tractatas  tam  atrociter  in  Europa  sae¬ 
viisse?  Summopere  autem  illud  mirandum  est,  quod  me¬ 
dici  hanc  methodum  saeculo  decimo  octavo,  multis  aliis 
meliorib usque  promulgatis  observationibus,  laudaverint 
►  atque  adhibuerint.  Qua  de  re  audiamus  de  Haen  e» 
acerbe  disputantem:  «Nostrates  medici  mox  calidam 
admodum  atmosphaeram  aegris  conciliant,  calida  alexi- 
pharmaca  et  bezoardica  porrigunt  et  intra  lecti  cor¬ 
tinas  strugulaque  artificiose  sepeliunt.  Moris  quon¬ 
dam  erat,  ut  ad  primam  suspicionem  malignitatis 
fratres  misericordiae  advocarentur,  qui  apta  secum 


(1)  Theses. 

involucra  afferrent  loris  adducenda  fibulisque  5  quibus 
profecto  ita  includerent  aegros,  ut  nec  movere  se 
illi,  nec  aera  externum  ad  ullam  corporis  possent  ad¬ 
mittere  plagam.«  Ac  tam  communia  saeculo  superiore 
erant  medicamenta  calida,  ut  idem  exclamaret:  vel- 
lentne  igitur  methodum  tunc  tantummodo  condemnan¬ 
dam  fore,  quando  occiderit  universos? 

Variis  autem  causis  hac  perversa  curatione  va- 
riolas  mortem  induxisse  autores  asserunt  Nasce¬ 
bantur  enim  aut  inflammationes  internae,  ut  pneumonia, 
pleuritis,  phrenitis,  aut  variolae  ex  discretis  in  con¬ 
fluentes  mutatae,  petechiis  et  miliaribus  supervenien¬ 
tibus,  lethales  reddebantur.  Oui  autem  variolis  ipsis 

✓ 

ad  orcum  non  rapiebantur,  earum  reliquiis  non  minus 

periculosis  vexabantur  iisque  tandem  succumbebant. 

«  \  Ss- 

Ouos  inter  morbos  graviores  variolas  calidis  medi¬ 
camentis  tractatas  saepe  sequentes  referri  imprimis 
merentur  phthisis,  asthma,  tumores  glandularum,  ab¬ 
scessus,  ulcera,  caries  ossium,  febres  lentae  et  hecti- 
cae,  apoplexia,  paralysis,  varia  oculorum  vitia,  ut 
Ophthalmia,  epiphora,  pterygium;  quo  demum  foveae, 
cicatrices,  maculae  rubicundae  et  qualiacunque  vesti- 

t  1 

gia,  cutim  diversimode  deturpantia,  jure  meritoque 
pertinent. 

Insitio,  quam  Europaei  ab  Indis  (a.  1721.)  et 
Turcomannis  (a.  1711.)  cognoverant  atque  imitari 
studebant,  exiguum  tantummodo  usum  tulit  neque 
exspectationibus,  quas  fovebant,  satisfecit.  Qui  enim 
ex  variolis  insitis  laborabant,  paene  tanto  vitae  pe¬ 
riculo  premebantur,  quanto  variolis  genuinis  correpti. 
Imo  periculum  insitione  non  modo  non  amotum,  sed 
potius  auctum  esse,  quia  contagium  cum  omnibus  cor- 

*  '  i 

poribus  sine  ulla  exceptione  communicandum  fuit, 
ex  medicorum  sententiis  diversis  de  utilitate  iusitio- 
nis  elucet.  Multi  enim  viri,  imo  eorum  praestantissimi, 
ut  de  Ha  en,  hanc  operationem  noxiam  ac  prorsus 
rejiciendam  censuerunt.  Quo  autem  modo  fieri  potuit, 
ut  insitio,  apud  Indos  tam  salutaris,  celebrata  ac 
sancta  habita,  in  Europa  alium  elfectum  et  plane 
fere  contrarium  ostenderet?  Nulla  alia  de  causa, 
quam  quod  Indorum  praescriptis,  ut  jam  supra  com¬ 
memoravimus,  neglectis,  medici  sententiarum  praeju¬ 
dicatarum  laqueis  irretiti  cum  insitione  methodum 
/  '  ’ 

sudoriferam  conjungendam  esse  putarunt.  Tunc 
demum,  quum  Sutton,  Dimsdale  aliique  damna 
regiminis  calidioris  demonstrassent,  ac  refrigerantia 
commendassent ,  insitio  magis  celebrata  et  recepta 
majori  fuit  emolumento. 

Jam  vero,  curatione  perniciosa,  quae  perlongum 
tempus  in  usu  fuit,  commemorata,  restat,  ut  nonnul¬ 
lorum  virorum  mentionem  faciamus,  qui  primi  me¬ 
thodum  calidam  repudiarunt  atque  aliam  variolis 
medendi  rationem  eamque  meliorem  commendarunt. 
Prae  ceteris  Sydenhamus,  qui  hic  nominetur,  di¬ 
gnissimus  est.  Naturam  enim  morborum  accuratius 
perscrutatus ,  ut  in  omnibus  febribus  exanthematicis, 
sic  praecipue  in  variolis,  sanguinis  effer vescentiam 
atque  inflammationem  adesse  evidenter  demonstrat, 
quae  diminuatur  necesse  est,  omnemque  malignitatem 
medicamentis  et  regimini  calidis,  utut  ab  ignaris 
medicastris  in  usum  vocantur,  solis  tribuit  (1).  Sed 
utcunque  verae  ejus  doctrinae  sunt  ac  graves,  tamen 
a  vulgo  medicorum  tanti  semper  existimabantur  fu¬ 
nesta  illa  praejudicia,  ex  quibus  aegros  medicamentis 
calidissimis  in  quocunque  morbo  cruciabant,  ut  Sy~ 
denhami  observationes  mox  despicerentur. 

Usum  autem  aquae  frigidae  in  plurimis  febribus 

exanthematicis,  si  Indorum  ratione  externe  adbibe- 

#  1 

tur,  inter  omnes  primi  Hahnii,  pater  et  filius,  me¬ 
dici  Silesii,  multis  casibus  allatis,  luce  clarius  osten- 


(1)  Praxis  medica,  Secl,  III.  Cap.  II. 

derunt.  J,  G.  Hahn  (l)  narrat,  quum,  epidemia 
admodum  maligna  grassante,  omnibus  medicamentis 
solitis  frustra  usus  sit,  et  suam  ipsius  et  aliorum  vi¬ 
tam  tantummodo  eo  servasse,  quod  totum  corpus  in 
aquam  frigidam  immerserit  eaque  saepe  abluerit; 
quae  quidem  epidemia  contagiosa  ex  descriptione 
febris  maculosa  fuisse  videtur,  in  qua  seriori  tem¬ 
pore  R  e  u  s  s  (2)  eandem  methodum  felicissimo  cum 
successu  adhibuit. 

Maximus  vero  defensor  atque  gravissimus  aquae 
frigidae  in  morbis  exanthematicis  adhibendae  inter 
Germanos  J.  S.  Hahn  nominandus  est,  cui  accura¬ 
tissimas  de  ejus  effectu  observationes  debemus  j  quippe 
qui  magnam  utilitatem  plurimis  exemplis  tam  claris, 
ut  nemo  adhuc  dubitationibus  teneri  possit,  illustra¬ 
verit.  Quum  enim  in  variolis  inflammationem  cutis 
adesse  intellexisset,  a  consueta  medendi  ratione  de¬ 
cessit  omnemque  successum  tantummodo  a  frigore 
exspectandum  esse  censuit.  Ac  si  ejus  observationes 
intuemur,  nonne  ratio,  qua  in  adhibenda  aqua  frigida 
usus  est,  maxime  videtur  probanda  atque  imitanda? 
Nonne  potius  mirari  debemus,  tam  multos  adversa- 

(1)  Epidemia  verna,  quae  Vratislaviam  anno  1T3T  afflixit;. 

(2)  Reuss,  Wesen  der  Exantheine. 

rios  prodiisse,  ut  Hahnii  (1)  mortui  doctrina  per 
longum  tempus  oblivioni  traderetur?  Sententia  enim 
ejus  haec  est:  aquam  frigidam  tunc  potissimum  dimi¬ 
nuere  inflammationem,  si  super  totum  aegroti  corpus 
copiose  et  per  diem  pluries  infundatur.  Quis  negare 
potest,  aquam  frigidam  potenter  coercere  putredinem 
et.  diathesin  sanguinis  phlogisticam?  Frigus  enim 

f 

quam  efficax  sit,  praecipue  ad  arcendas  variolas,  ex 
eo  jam  liquet,  quod  variolae,  observante  jam  Sy- 
d  en  hamo,  media  hieme,  dum  summum  est  frigus, 
fere  extinguuntur,  tum  vero  saevire  iterum  incipiunt, 
cum  frigus  mitescere  coeperit.  Id  quod  etiam  Rha- 
7* es  (2)  jam  dudum  animadverterat,  qui  haec  habet: 
»Ouoad  tempora  seu  anni  tempestates,  in  quibus  so¬ 
lent  oriri  variolae ,  haec  sunt  varia  $  sed  praecipue 
extrema  pars  autumni  et  veris  principium  et  quando 
per  aestatem  pluviae  intensae  et  crebrae  sunt,  et 
venti  australes  perflant  plurimi  et  continui  et  denique 
quando  hiems  calida  est  et  ventis  australibus  per¬ 
flatae  Praeterea  hodie  constat,  quo  magis  insitionem 

(1)  Unterricht  ron  Kraft  und  Wirkung  des  friselien  Wassers 
in  die  Leilfer  der  Mensclien ,  besonders  der  Kranken ,  l>ei  dessen 
innerlichem  und  ausserlicliem  Gebrauclie  aus  deutlichen  durcli 
die  Brfalirung  bestatigten  Vermmftgrunden. 

(2)  Rlxazes,  Conmient.  de  variol.  et  morh. 

experti  aurae  liberae  frigidaeque  fuerint  expositi,  eo 
melius  de  iis  actum  eoque  paucioribus  correptos  fuisse 
variolis.  Imo  nunc  scimus,  eos  difficilius  naturali 
via  infici,  qui  maximam  diei  partem  in  aere  libero 
degant.  Quanto  igitur  majori  vi  frigidae  superfu¬ 
siones  ardorem,  qui  adest,  opprimere  debent! 

Quamquam  autem  H ah nius  egregia  de  meliori 
curatione  variolarum  merita  sibi  jure  peperit,  frigida¬ 
que  aqua  semper  optimo  cum  successu  usus  est,  ta¬ 
men  hanc  experientiam  ad  leges  generales  reduxisse 
non  videtur,  ex  quibus  ii  agere  possint,  qui  eum 
fortasse  sequuturi  sint.  Negari  enim  non  potest, 

V  '  'I 

balnea  frigida  in  morbis  jam  antiquissimis  temporibus 
ab  Hippocrate,  Galeno,  Celso  laudata  esse 
atque  adhibita;  sed  quoniam  id  remedium  tunc  sine 
certa  indicatione,  nec  raro  perverse  in  usum  vocatum 
saepe  damnum  inferre  debuit,  factum  est,  ut  poste¬ 
riori  tempore  prorsus  rejiceretur  ac  frigus  propter  id 
condemnaretur,  quod  medicis  erat  imputandum. 

Recentiori  autem  tempore  Currie(i),  medicus 
Anglicus,  H  ah  ni  i  observationibus  neglectis  ac  paene 

(1)  Aulon  Froeiicli,  Abliandlung  liber  die  kriiftige,  si- 
eliere  und  selmelle  Wirkmig  der  Uebergiessungen  imd  Batler  rou 
kallem  oder  lauwarmem  Wasser. 

+r* 

oblivioni  traditis,  quum  medici  semper  ad  methodum 
sudoriferam  redirent,  de  utilitate  aquae  frigidae  in 
morbis  exanthematicis  experimenta  diligentissima  in¬ 
stituere  incepit  ac  clarius  ostendere  studuit,  in  qui¬ 
bus  casibus  hoc  remedium  utile  sit,  in  quibus  noxium; 
cujus  sententiis  mox  praestantissimi  viri  causis 
gravibus  permoti  suffragabantur.  Prae  ceteris  calo¬ 
rem  aegrotantium  thermometri  auxilio  explorandum 

* 

esse  censet,  ut  frigus  calori  certo  respondeat;  quo 
enim  major  sit  calor,  eo  majori  frigoris  gradu  uta¬ 
mur  necesse  esse  perhibet.  Si  autem  in  stadio 
horroris  seu  algoris,  vel  apud  aegrotum  magna  de¬ 
bilitate  captum  adhibetur,  frigus  nocet.  Suadet  au- 
ctor  porro,  ut  aegrotus  subito  superfundatur  ac  toties, 
quoties  ardor  redeat,  summum  effectum  perturbationi 
animi  ac  sensuum  repentinae  tribuendum  esse  de¬ 
monstrans-  Qua  curatione  vehementia  febris  semper 
feliciter  temperatur  mitioremque  ac  velociorem  ab- 
solvit  decursum-  Sed  etiam  major  utilitas  existit! 
Si  enim  superfusiones  frigidae  mature  adhibentur, 
morbus,  qui  modo  nascitur,  subito  extingui  potest, 
ac  sine  periculo  quidem,  ita  ut  pustulae  variolarum 
ad  eruptionem  non  pertingant;  facultas  morbi,  si 

i 

perfecte  evolutus  est,  contagio  se  propagandi,  pror- 

sus  avertitur.  Imo  eos,  qui  epidemia  variolarum 
grassante  nondum  correpti  superfusionibus  diligenter 
utantur,  a  morbo  tuto  manere,  R  euss  observavit. 

7  7 

Quoniam  effectus  aquae  frigidae  alius  est,  si 
statim  ab  initio  aut  sub  finem  morbi  adhibetur,  in¬ 
terrogari  potest,  quibus  praecipue  morbi  periodis  ma¬ 
ximo  cum  eventu  eam  in  usum  evocare  possimus. 
In  quibuscunque  fere  stadiis  eam  haud  dubie  usum 
ferre,  ab  Hahnio,  Currie(l),  Reuss,  Froelich 
aliisque  docemur.  Quamdiu  aegroti  deliriis,  dolori¬ 
bus  capitis  magnaque  inquietudine  vexantur,  vires 
eorum  nondum  debilitatae  sunt,  cutis  calida  est  et 
sicca,  maxima  aqua  frigida  affertur  utilitas,  ac  mor¬ 
bus  velociter  extinguitur.  Serioribus  autem  in  stadiis 
quum  contagium  totum  organismum  corripuerit,  ma- 
jusque  imperium  sibi  vindicaverit,  tam  magnum  et 
velox  auxilium  exspectari  non  posse  apparet. 

Quo  autem  modo  efficitur,  ut  variolae  tali  cura¬ 
tione  mitiores  reddantur?  Quamquam  autores  de  in¬ 
dole  variolarum  propria  dissentiunt,  et  alii  eam  in 


(1)  Dr.  James  Curri  e,  Beobacbtungen  unci  Versuclie  uber 
die  Wirkun  gen  des  kalteii  und  warinen  Wassers,  ais  eines  Heil- 
mittels  in  Fiebern  und  andern  Kranklieiten  5  aus  dem  Englisclien 
tibersetzt  von  Dr,  Michaelis. 

excitatione  vasorum  et  nervorum  specifica  simul  cum 
eruptione  propria  pustularum  in  cute  effecta,  alii  in 
inflammatione  sola  cutis  specifica  contagione  spe¬ 
cifica  producta  collocandam  esse  censent  et  alii  alia 

* 

cogitant,  tamen  id  quidem  evidenter  elucet,  statum 
inflammatorium  majoremque  in  corpore  actionem  nun¬ 
quam  deficere  posse.  Summus  autem  effectus  frigo¬ 
ris  is  est,  ut  hae  perturbationes  mitigentur,  calor 
temperetur,  vasorumque  actio  nimis  magna  coercea¬ 
tur  et  opprimatur. 

Permulti  putarunt  atque  hucusque  putant,  ex¬ 
anthemata  superfusionibus  frigidis  adhibitis  ad  in¬ 
terna  organa  majore  dignitate  retrocedere  ac  peri¬ 
culum  sic  augeri  5  quapropter  hanc  methodum  reji¬ 
ciendam  esse  censent.  Sed  rem  ita  sese  non  habere, 
clarissimi  viri  observarunt.  Scimus  enim  non  solum 
exanthematis,  verum  potius  naturae  febris  in  vario- 
larum  curatione  instituenda  rationem  habendam  esse. 
Si  febris  lenis  est,  pustulae  quoque  leviter  erum¬ 
punt  5  quo  vehementior  febris  est,  quo  major  ardor, 
quo  aridior  cutis,  eo  difficilius  exanthema  apparet, 
eoque  majori  periculo  aeger  premitur.  Calore  au- 

i 

tem  aqua  frigida  temperato ,  cutis  humida  redditur, 
sudores  lenes  evocantur,  deliria  et  dolores  capitis 


opprimuntur;  quo  in  statu  exanthema  levissime  ac 
sine  ullo  periculo  erumpit,  sed  non  retrocedit.  Id 
quod  Reuss  aliique  non  solum  in  variolis,  verum 
etiam  in  morbillis,  scarlatina,  et  febri  maculosa  sae¬ 
pissime  observarunt. 

V  I  T  \  A. 

✓ 

Ego  Georgius  Guilelmus  Wiegand, 
Graefenstuhli,  pago  in  Saxonia  provincia  prope 
Mansfeld  oppidum  sito,  natus  sum  die  vigesimo 
mensis  Aprilis  anni  millesimi  octingentesimi  de¬ 
cimi  sexti,  patre  Rudolpho,  oeconomo,  matre 
Maria,  e  gente  Kobiana,  quos  parentes  Dei 
gratia  adhuc  inter  vivos  veneror.  Fidem  con¬ 
fiteor  evangelicam.  E  pueris  postquam  excessi 
tredecim  annos  natus,  Gymnasium  adii  Islebiense, 

quod  Directore  nunc  Beato  Siebdrat  florebat, 

\  .  •  / 

ubi  per  quinque  annos  optimarum  artium  studio 
me  dedi.  Ab  anno  MDCCCXXXIV.  gymna¬ 
sium  Ouedlinburgense ,  quod  tunc  sub  auspiciis 
Directoris  Cei.  Bank  e  florebat,  frequentavi. 


Examine  ibi  rite  absoluto  et  maturitatis  te¬ 
stimonio  ornatus,  anno  MDCCCXXXV.  almam 
literarum  universitatem  Halensem,  medicinae  ope¬ 
ram  daturus  petii,  ubi  ab  111.  Eiselen,  fasces 
tunc  Academiae  tenente,  inter  civium  academi- 
eorum  numerum  receptus,  ab  111.  Friedlaen- 
der,  t.  t.  medicorum  ordinis  Decano  maxime 
spectabili,  medicinae  studiosis  sum  adseripius. 

Hae  sunt  praelectiones,  quibus  per  quatuor  an¬ 
nos  interfuit 

Philosophicae: 

i 

Psychologia,  logice  et  aesthetice  apud  III. 
Hinrichs;  zoologia  et  helminthologia  apud 
Beat.  Nitzsch;  chemia  experimentalis  et  phy¬ 
sice  apud  111.  Schvveigger;  botanice  gene¬ 
ralis  et  officinalis  apud  111.  a  Schlechtendal; 

'  -  __  i 

mineralogia  apud  111.  Germar. 

Medicae: 

Encyclopaedia  et  methodologia  apud  111. 

Friedl  a  en  der;  anatomia,  physiologia  et  hi¬ 
stologia  apud  III.  d’ Alton,  idemque  in  cada¬ 
veribus  secandis  et  in  anatomia  comparata  dux 
mihi  fuit  5  pharmacologia  et  ars  formulas  me¬ 
dicas  concinnandi  apud  111.  F  r  i  e  d  1  a  e  n  d  e  r ; 
pathologia  et  therapia  tam  generalis  quam  spe¬ 
cialis  apud  111.  Krukenberg;  chirurgia  gene¬ 
ralis  et  specialis,  doctrina  de  fasciis  applican¬ 
dis  aeque  ac  praecepta  operationum  chirurgica¬ 
rum  earumque  exei citationes  in  cadavere  apud 
111.  B1  asius.  In  exercitationibus  practicis  du¬ 
ces  mihi  fuere,  in  clinico  medico  III.  Kruken¬ 
berg;  in  clinico  chirurgico  et  ophthalmiatrico 

111.  Blasius.  Anno  MDCCCXXXIX.  hanc 

\ 

almam  musarum  sedem  adii  atque  a  Rectore 
magnifico  Twesten  civibus  academicis  adscri- 

i 

ptus,  ab  111.  Hecker,  medicorum  ordinis  De¬ 
cano  maxime  Spectabili,  in  facultatis  album  re¬ 
latus  sum,  ibique  per  semestre  scholis  clinicis 
chirurgicis  et  ophthalmiatricis  virorum  111.  d  e 

Graefe  et  Kranichfeld  interfui.  111.  Hecker 

%  ^ 


de  medicinae  historia  et  CeL  Romberg  de  mor- 

i  \ 

his  nervorum  docentes  audivi. 

Quibus  viris  omnibus  pie  colendis  maxime- 
que  de  me  meritis  gratias  agere  quas  possum 
maximas  valde  me  juvat. 

Jam  vero  tentaminibus  tam  philosophico, 
quam  medico  atque  examine  rigoroso  coram  gra- 
tiosa  medicorum  facultate  superatis,  spero  fore, 
ut  dissertatione  thesibus  que  publice  defensis, 
summi  in  medicina  et  chirurgia  honores  in  me 
conferantur. 

theses. 


1.  In  multis  febribus  exanthematicis  frigus  est 
summum  remedium. 

2.  In  morbis  syphiliticis  hydrargyrum  est  re- 
jiciendum» 

3.  Luce  externa  ad  cernendum  non  opus  est. 

4.  Medicamenta  specifica  omnino  extant. 

5.  Menstruatio  non  haemorrhagia,  sed  secretio. 

6.  Non  omnes  morbi  sanari  debent. 


